Lav et referat af nedenstående tekst:

Tekst:
Beboerne i en etageejendom på Rughaven i Vejgaard blev evakueret, da der søndag eftermiddag udbrød brand i en lejlighed på første sal. Ved branden sprang beboeren i den brændende lejlighed ud fra sin altan – et spring på cirka tre meter. Lejligheden udbrændte totalt ved branden. Nu viser det sig, at det formentlig er beboeren selv, der er skyld i branden. I hvert fald har politiet anholdt ham for brandstiftelse. - Han har formentlig selv sat ild til lejligheden. Vi ved endnu ikke hvorfor, siger Jess Falberg, der er vagtchef ved Nordjyllands Politi. Manden skal nu undersøges, og så bliver han sandsynligvis fremstillet i grundlovsforhør i sagen i løbet af mandag. - Det er en temmelig alvorlig sag, når man sætter ild til en etageejendom, siger vagtchefen. Ingen kom til skade ved branden.

Referat:
En mand er mistænkt for at have sat ild til sin lejlighed i Vejgaard. Ved branden sprang manden tre meter ned fra sin altan.